CELEX: 62013CN0560
Language: el
Date: 2013-10-30 00:00:00
Title: Υπόθεση C-560/13: Αίτηση προδικαστικής αποφάσεως την οποία υπέβαλε το Bundesfinanzhof (Γερμανία) στις 30 Οκτωβρίου 2013 — Finanzamt Ulm κατά Ingeborg Wagner-Raith, ως κληρονόμου της Maria Schweier

25.1.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 24/4
            
         Αίτηση προδικαστικής αποφάσεως την οποία υπέβαλε το Bundesfinanzhof (Γερμανία) στις 30 Οκτωβρίου 2013 — Finanzamt Ulm κατά Ingeborg Wagner-Raith, ως κληρονόμου της Maria Schweier
   (Υπόθεση C-560/13)
   2014/C 24/07
   Γλώσσα διαδικασίας: η γερμανική
   
      Αιτούν δικαστήριο
   
   Bundesfinanzhof
   
      Διάδικοι στην υπόθεση της κύριας δίκης
   
   
      Καθής η προσφυγή και αναιρεσείουσα: Finanzamt Ulm
   
      Προσφεύγουσα και αναιρεσίβλητη: Ingeborg Wagner-Raith, ως κληρονόμος της Maria Schweier
   
      Παρεμβαίνον: Bundesministerium der Finanzen
   
      Προδικαστικά ερωτήματα
   
   
               1)
            
            
               Στην περίπτωση συμμετοχών σε επενδυτικά κεφάλαια τρίτων χωρών, μπορεί να θεωρηθεί ότι εθνική ρύθμιση (εν προκειμένω το άρθρο 18, παράγραφος 3, AuslInvestmG) κατά την οποία σε ημεδαπούς μεριδιούχους αλλοδαπού αμοιβαίου κεφαλαίου καταλογίζονται, υπό ορισμένες προϋποθέσεις, εκτός των μερισμάτων και πλασματικά εισοδήματα ίσα με 90 % επί της διαφοράς μεταξύ της πρώτης και της τελευταίας καθορισθείσης τιμής εξαγοράς του μεριδίου εντός του ημερολογιακού έτους, και μάλιστα κατ’ ελάχιστο ποσό ίσο με το 10 % του ποσού της τελευταίας καθορισθείσης τιμής εξαγοράς (ή της χρηματιστηριακής ή αγοραίας τιμής), δεν αντιβαίνει στην αρχή της ελεύθερης κυκλοφορίας των κεφαλαίων κατά το άρθρο 73 ΣΕΚ (από 1ης Μαΐου 1999 άρθρο 56 ΕΚ) (1) για τον λόγο ότι η εν λόγω ρύθμιση, η οποία ισχύει από 31 Δεκεμβρίου 1993 χωρίς να έχει υποστεί ουσιαστικές τροποποιήσεις, είναι σχετική με την παροχή χρηματοπιστωτικών υπηρεσιών κατά την έννοια της περί διατηρήσεως κεκτημένων δικαιωμάτων ρήτρας του άρθρου 73Γ, παράγραφος 1, ΣΕΚ (από 1ης Μαΐου 1999) άρθρο 57, παράγραφος 1, ΕΚ) (2);
               Σε περίπτωση αρνητικής απαντήσεως στο πρώτο ερώτημα:
            
         
               2)
            
            
               Συνιστά η συμμετοχή σε ένα αμοιβαίο κεφάλαιο με ανάλογα χαρακτηριστικά, το οποίο έχει την έδρα του σε τρίτη χώρα, άμεση επένδυση κατά την έννοια του άρθρου 73Γ, παράγραφος 1, ΣΕΚ (από 1ης Μαΐου 1999 άρθρο 57, παράγραφος 1, ΕΚ) ή μήπως η απάντηση στο ερώτημα αυτό εξαρτάται από το κατά πόσον η συμμετοχή παρέχει στον επενδυτή, δυνάμει της εθνικής νομοθεσίας της χώρας στην οποία έχει την έδρα του το αμοιβαίο κεφάλαιο ή για άλλους λόγους, τη δυνατότητα να συμμετέχει πραγματικά στη διαχείριση και τον έλεγχο του αμοιβαίου κεφαλαίου;
            
         
      (1)  Άρθρο 63 ΣΛΕΕ.
   
      (2)  Άρθρο 64, παράγραφος 1, ΣΛΕΕ.